open-index/open-wikipedia-markdown huggingface dataset:
Σβίνα

Ο **Σβίνα** (γερμανικά: Swine, πολωνικά: Świna) είναι ποταμός στην Πολωνία και στη Γερμανία που ρέει από τη λιμνοθάλασσα του Όντερ προς τη Βαλτική Θάλασσα, ανάμεσα στα νησιά Ούζεντομ και Βόλιν. Eίναι ένα μέρος των εκβολών του Όντερ, και μεταφέρει το 75% του νερού του ποταμού. Το υπόλοιπο 25% το μεταφέρουν ο Πεένεστρομ (15%) και ο Τζίβνα (10%). Η Σβινούιστσιε είναι μια σημαντική πόλη πάνω στον ποταμό.

Η Γερμανική Αυτοκρατορία κατασκεύασε φράγμα και εκβάθυνε τον ποταμό την περίοδο 1874-1880 για να δημιουργήσει το κανάλι Πιαστ. Συνέδεσε το βόρειο τμήμα του Σβίνα κατευθείαν με τη λιμνοθάλασσα του Όντερ και το Πομερανικό ναυπηγείο της πόλης Στσέτσιν. Ο ποταμός έτσι απέκτησε σημασία ως ένας άμεσος υδάτινος δρόμος προς μια βιομηχανική πόλη. Η περιοχή κατά μήκος του ποταμού μεταφέρθηκε στην Πολωνία στον επερχόμενο Β΄ Παγκόσμιο Πόλεμο.

## Ανεστραμμένο Δέλτα

Το ανεστραμμένο δέλτα του ποταμού σχηματίστηκε έπειτα από πλημμύρες του στην περιοχή του εθνικού πάρκου Βόλιν το 1996. Αυτός ο λασπωμένος φυσικός συνδυασμός σχηματίζει ένα αρχιπέλαγος 44 νησιών και καναλιών με εναλλασσόμενες κατευθύνσεις της υδρορροής.

## Παραπομπές


## Εξωτερικοί σύνδεσμοι
* 

Κατηγορία:Ποταμοί της Γερμανίας
Κατηγορία:Ποταμοί της Πολωνίας
Κατηγορία:Ποταμοί που εκβάλλουν στη Βαλτική
Μιλούτιν Σάβιτς Γκαρασάνιν

Ο **Χατζή Μιλούτιν Σάβιτς Γκαρασάνιν** (*[[σερβικά]]: Милутин Савић Гарашанин*) (1762 - 1842) ήταν σέρβος επαναστάτης, συμμετείχε στις δύο Σερβικές επαναστάσεις στις αρχές του 19ου αιώνα. Ήταν μέλος του συμβουλίου της επικρατείας κατά τη βασιλεία του πρίγκιπα Μίλος Ομπρένοβιτς. Γιος του ήταν ο Ίλιγια Γκαρασάνιν και εγγονός του ο Μιλούτιν Γκαρασάνιν (1845-1898), ένας από τους ιδρυτές και τους ηγέτες του Προοδευτικού κόμματος, συνολικά είχε τρεις γιους και δύο κόρες.

Η οικογένειά του μετοίκησε από το Μαυροβούνιο στη Σερβία και το Γκαράσι όπου γεννήθηκε ο ίδιος. Πατέρας του ήταν ο *Σάββα "Σάβιτσα" Μπόσκοβιτς* κι παππούς του ο Βουσκασίν Μπόσκοβιτς Κνεζ του Μπόσκοβιτς.

Πήρε μέρος στον Αυστρο-τουρκικό πόλεμο μαζί με τον Καραγιώργη Πέτροβιτς. Επίσης συμμετείχε σε μάχες στην πρώτη και στη δεύτερη σερβική επανάσταση, ενώ ταξίδεψε και στους Άγιους τόπους, Ιερουσαλήμ.Το 1842 πήρε μέρος στην εξέγερση κατά του πρίγκιπα όπου σκοτώθηκε ο γιος του Λουκάς. 

## Αναφορές
* Алекса С. Јовановић, *Приносци за историју старог српског права*, Београд 1900.

Κατηγορία:Αγωνιστές της Α΄ Σερβικής εξέγερσης
Κατηγορία:Αγωνιστές της Β΄ Σερβικής εξέγερσης
Σιδηροδρομικός σταθμός Λεπτοκαρυάς

Ο **Σιδηροδρομικός Σταθμός Λεπτοκαρυάς** είναι σιδηροδρομικός σταθμός στη Λεπτοκαρυά του νομού Πιερίας. Άνοιξε το 1916. Βρίσκεται σε κατοικημένη περιοχή, κοντά στο κέντρο της κωμόπολης. Από το 2008, εξυπηρετείται από τον Προαστιακό σιδηρόδρομο για Λάρισα και Θεσσαλονίκη. Ως το 2004 ήταν ο πλησιέστερος σταθμός προς τον Πλαταμώνα στην κατεύθυνση του παλαιού Προαστιακού δρομολογίου από Θεσσαλονίκη προς Λάρισα.

## Δομή σταθμού

## Παραπομπές


Λεπτοκαρυας
Λεπτοκαρυας
Λεπτοκαρυας
Λεπτοκαρυας
Σιδηροδρομικός σταθμός Ραψάνης

Ο **Σιδηροδρομικός Σταθμός Ραψάνης** είναι σιδηροδρομικός σταθμός στην Ραψάνη του νομού Λαρίσης. Βρίσκεται σε μια περιοχή, 5 χιλιομετρα από το κέντρο του χωριού Ραψάνη. Άνοιξε στις 7 Σεπτεμβρίου 2008. Εξυπηρετείται από τον Προαστιακό σιδηρόδρομο για τη Λάρισα και τη Θεσσαλονίκη. Ο σταθμός είχε παλαιότερα την ονομασία σταθμός Πυργετού, λόγω του ομώνυμου χωριού που υπάρχει κοντά στο σταθμό.

Στο σταθμό αυτό καταλήγει και η παλαιότερη γραμμή Ευαγγελισμού - Τεμπών - Ραψάνης.

## Δομή σταθμού

## Παραπομπές


Ραψανης
Ραψανης
Ραψανης
Κεμεντζές

95px|thumb|right|Λύρα Πόντου
Με το όνομα **κεμετζές** (αρσενικό ο), ή **κεμεντζέ** (θηλυκό, η) εννοούνται η Ποντιακή αλλά & η Πολίτικη λύρα, όνομα που κατά τους ερευνητές πιθανότερα να προέρχεται  από την περσική λέξη «καμάτσια» που ως είδος λύρας εμφανίσθηκε στη Β. Περσία τον 10ο αιώνα (μ.Χ.), χωρίς να παραγνωρίζεται η πιθανότητα να προέρχεται από την αρχαία ελληνική λέξη κέλης (= σκάφος) ή το ρήμα κέλομαι (= παροτρύνω) με μετάπτωση του λ σε μ.
*Η **Ποντιακή λύρα** έγινε περισσότερο γνωστή στην Ελλάδα μετά τη Μικρασιατική Καταστροφή. Είναι ένα τρίχορδο μουσικό όργανο στη κατηγορία του και για τους σκοπούς που χρησιμοποιείται. Χορδίζεται «*κατά τέταρτα*» και συνοδεύει τραγούδι και χορό. Διακρίνεται από τη μοναδικότητα της φιαλόσχημης μορφής του με μακρύ λαιμό και στενόμακρο ηχείο, που φέρεται να μην έχει αλλάξει από την πρώτη του εμφάνιση. Κατά τη χρήση του οργάνου ο λυράρης «παίζει»  τη λύρα είτε όρθιος είτε καθιστός. Συχνότερα όμως βρίσκεται στη μέση του κυκλικού χορού παίζοντας εύθυμα και διεγείροντας τους χορευτές.

[μικρογραφία|Σμυρναίικο τρίο (1930): [Λάμπρος Λεονταρίτης (πολίτικη λύρα), Ρόζα Εσκενάζυ, Αγάπιος Τομπούλης (ούτι).]] 
*Η **Πολίτικη λύρα** (τουρκ. *Klasik kemençe* (κλασικός κεμετζές) ή *Armudî kemençe* (αχλαδόσχημος κεμετζές)) είναι λυροειδές χορδόφωνο μουσικό όργανο, το οποίο χρησιμοποιείται ευρύτατα στην κλασική Οθωμανική μουσική, καθώς και στο Σμυρναίικο Ρεμπέτικο.

Κατηγορία:Έγχορδα μουσικά όργανα
Κατηγορία:Παραδοσιακά μουσικά όργανα
Κατηγορία:Ποντιακός Ελληνισμός
Στέφαν Μάρκοβιτς

Ο **Στέφαν Μάρκοβιτς** (*[[σερβικά]] : Стефан Марковић*)  (Ζεμούν, 26 Δεκεμβρίου 1804 - Βιέννη , 29 Νοεμβρίου 1864 ) ήταν Σέρβος πολιτικός και μέλος της Σερβικής επιστημονικής εταιρείας.

Φοίτησε σε δημοτικό σχολείο στο Ζεμούν το 1815, γυμνάσιο πήγε στο Κάρλοβιτς το 1821. Σπούδασε στο Πανεπιστήμιο της Αυστρίας το 1834. Στη Σερβία επέστρεψε το 1834 κι διορίσθηκε γραμματέας του δικαστηρίου στο Κραγκούγιεβατς το 1834, και από το 1835. είναι μέλος της κυβέρνησης και υπουργός του γραφείου του πρωθυπουργού το 1835.

Διευθυντής του γραφείου του πρίγκιπα έγινε στις 28 Σεπτεμβρίου του 1837, και γενικός γραμματέας στην κυβέρνηση του 1839. Στις 27 Μαΐου το 1842 έγινε μέλος της Σερβικής επιστημονικής εταιρείας (πρόδρομος της Ακαδημίας), και του προέδρου της από το 1854 μέχρι το 1857. 

Ο Μάρκοβιτς ήταν υπουργός δικαιοσύνης και παιδείας από τις 21 Δεκεμβρίου 1854 έως τις 29 Μαΐου 1856 και από τις 16 Σεπτεμβρίου 1856 έως τις 19 Ιουνίου 1857. Ήταν αναπληρωτής υπουργός εξωτερικών από τις 29 Μαΐου έως τις 16 Σεπτεμβρίου 1856, υπουργός εξωτερικών από τις 19 Ιουνίου 1857 έως την 31 Μαρτίου το 1858. Μετά την επιστροφή του πρίγκιπα Μίλος Ομπρένοβιτς στη Σερβία εγκατέλειψε τη χώρα.

Πέθανε στη Βιέννη το 1864. Ανιψιός του ήταν Άντρα Νίκολιτς.

## Παραπομπές


## Αναφορές
* Βιογραφία του στην ιστοσελίδα του Υπουργείου Εξωτερικών (στα σερβικά) 
*Βιογραφία του στην ιστοσελίδα του SASA (στα σερβικά)

## Εξωτερικοί σύνδεσμοι
* 

Κατηγορία:Πρωθυπουργοί της Σερβίας
Κατηγορία:Μέλη της Σερβικής Ακαδημίας Επιστημών και Τεχνών
Κατηγορία:Υπουργοί εξωτερικών της Σερβίας
Σιδηροδρομικός σταθμός Νέων Πόρων

Ο **Σιδηροδρομικός Σταθμός Νέων Πόρων** είναι σιδηροδρομικός σταθμός στους Νέους Πόρους της Πιερίας. Άνοιξε στις 7 Σεπτεμβρίου 2008. Βρίσκεται 2 χιλιόμετρα από το κέντρο της κωμόπολης. Εξυπηρετείται από τον Προαστιακό σιδηρόδρομο για Λάρισα και Θεσσαλονίκη.

Στο σταθμό αυτό καταλήγει και η παλαιότερη γραμμή Νέων Πόρων - Πλαταμώνα - Σκοτίνας.

## Yπηρεσίες

Νεων Πορων
Νεων Πορων
Νεων Πορων
Τιμ Έεκμαν

Ο **Τιμ Έεκμαν** (ολλανδικά: Tim Eekman) είναι Ολλανδός ποδοσφαιριστής, γεννημένος στις 5 Αυγούστου 1991 στο Ρίντερκερ της Ολλανδίας και αγωνίζεται στην Εξέλσιορ Ρότερνταμ.

## Καριέρα
Ο Έεκμαν ξεκίνησε την καριέρα του από τις ακαδημίες της ΦΦ Ρισόρντ, ενώ μετά πήγε στις ακαδημίες της Φέγενορντ. Το 2010 πήγε στον πρώτο επαγγελματικό του σύλλογο, την Εξέλσιορ Ρότερνταμ. Έκανε το ντεμπούτο του στις 23 Ιανουαρίου 2010 στην ήττα εκτός έδρας από την Ρόντα. Μέχρι στιγμής έχει αγωνιστεί σε 35 αγώνες χωρίς να πετύχει κανένα γκολ.

## Εξωτερικοί σύνδεσμοι
* Ο Τίμ Έεκμαν στην επίσημη ιστοσελίδα της Εξέλσιορ

Κατηγορία:Ολλανδοί ποδοσφαιριστές
Κατηγορία:Ποδοσφαιριστές ΣΜΦ Εξέλσιορ
Κατηγορία:Αμυντικοί ποδοσφαιριστές
Αντίλ Αουάσαρ

Ο **Αντίλ Αουάσαρ** (ολλανδικά:Adil Auassar) είναι πρώην Ολλανδός-Μαρικονός ποδοσφαιριστής, γεννημένος στις 6 Οκτωβρίου 1986 στο Ντόρντρεχτ της Ολλανδίας.

## Καριέρα

### Οι πρώτοι σύλογοι
Ο Αουάσαρ ξεκίνησε την καριέρα του από τις ακαδημίες της Γκρότε Λιντ, ενώ αργότερα αγωνίστηκε στις ακαδημίες νέων της Σπάρτα Ρότερνταμ. Μετά αγωνίστηκε στις ακαδημίες την πόλης όπου γεννήθηκε, της ΦΚ Ντόρντρεχτ, όπου αγωνίστηκε και σε επαγγελματικό επίπεδο. Αγωνίστηκε για 2 σεζόν κάνοντας 45 εμφανίσεις, ενώ σκόραρε 3 φορές.

### Φένλο
Το 2007 ο Αουάσαρ πήρε μεταγραφή στην Φένλο, ενώ το ντεμπούτο του με την καινούρια ομάδα το έκανε στις 15 Σεπτεμβρίου 2007 στην ήττα από την Ντε Χράαφσχαπ με 3-2. Σκόραρε 5 γκολ σε 65 εμφανίσεις.

### Από τη Φέγενορντ στην Ντε Χράαφσχαπ
Στις 5 Μαρτίου 2010 η Φέγενορντ ανακοίνωσε τον Αουάσαρ. Όμως λόγω των λιγοστών ευκαιριών που του δόθηκαν στην πρώτη σεζόν, πήγε σαν δανεικός στην ΡΚΣ Βάαλβαϊκ την επόμενη περίοδο. Στη Φέγενορντ αγωνίστηκε μόνο σε 3 αγώνες, ενώ στην Βάαλβαϊκ αγωνίστηκε σε 19 αγώνες, ενώ πέτυχε και ένα γκολ.

Το 2012 υπέγραψε μονοετές συμβόλαιο με την Ντε Χράαφσχαπ με όψιον επέκτασης ενός ακόμη χρόνου, το οποίο δεν έγινε. Σκόραρε 2 γκολ σε 27 ματς.

### Εξέλσιορ
Το 2013 πήρε μεταγραφή στην Εξέλσιορ. Έκανε το ντεμπούτο του στις 7 Σεπτεμβρίου 2013 σαν αλλαγή στην νίκη επί της Μάαστριχτ με 1-0 . Στις 25 Απριλίου 2014 ο Αουάσαρ επέκτεινε το συμβόλαιό του με την Εξέλσιορ για 2 χρόνια 

## Παραπομπές


## Εξωτερικοί σύνδεσμοι
* Ο Αουάσαρ στην επίσημη ιστοσελίδα της Εξέλσιορ

Κατηγορία:Ολλανδοί ποδοσφαιριστές
Κατηγορία:Ποδοσφαιριστές ΣΜΦ Εξέλσιορ
Κατηγορία:Μέσοι ποδοσφαιριστές
Κατηγορία:Ποδοσφαιριστές ΦΚ Ντόρντρεχτ
Κατηγορία:Ποδοσφαιριστές Ντε Χράαφσχαπ
Κατηγορία:Ποδοσφαιριστές Έρεντιβιζι
Tata Motors

Η **Tata Motors** είναι ινδική πολυεθνική αυτοκινητοβιομηχανία με έδρα στο Μουμπάι, Ινδία, και είναι θυγατρική του Ομίλου Tata. Παράγει αυτοκίνητα, φορτηγά, λεωφορεία, επαγγελματικά βαν και στρατιωτικά οχήματα. Είναι η 18η μεγαλύτερη αυτοκινητοβιομηχανία, η τέταρτη μεγαλύτερη κατασκευάστρια φορτηγών και η δεύτερη μεγαλύτερη κατασκευάστρια λεωφορείων κατ' όγκο. Ιδρύθηκε το 1945, αρχικά ως κατασκευάστρια μόνο ατμομηχανών. Η Tata Motors κατατάσσεται 314η στο Fortune Global 500 του 2012, με τις μεγαλύτερες εταιρείες παγκοσμίως και είχε 82.797 υπαλλήλους το 2019.

Η TATA Motors συνεργάζεται και με την Ελληνική αυτοκινητοβιομηχανία NAMCO απο το 1994.

## Παραπομπές


## Εξωτερικοί σύνδεσμοι
*

Κατηγορία:Αυτοκινητοβιομηχανία
Κατηγορία:Επιχειρήσεις της Ινδίας
Κατηγορία:Κατασκευαστές λεωφορείων
Κατηγορία:Κατασκευαστές φορτηγών
Γιόρντι Ντέκερς

μικρογραφία|Γιόρντι Ντέκερς
Ο **Γιόρντι Ντέκερς** (ολλανδικά:) είναι Ολλανδός ποδοσφαιριστής, γεννημένος στις 20 Ιουνίου 1989 στο Αλμέρε της Ολλανδίας και αγωνίζεται στην Εξέλσιορ Ρότερνταμ.

## Καριέρα
Ο Ντέκερς ξεκίνησε την καριέρα του από την Άλκμααρ το 2008. Όμως δεν έκανε ντεμπούτο λόφω ενός τραυματισμού στο γόνατο. Την επόμενη σεζόν πήγε σαν δανεικός στην Τελστάρ. Εκεί έκανε το επαγγελματικό του ντεμπούτο στις 20 Νοεμβρίου 2009. Συνολικά αγωνίστηκε σε 2 αγώνες.

Στις 31 Ιανουαρίου 2011, την τελευταία μέρα της χειμερινής μεταγραφικής περιόδου, ο ΑΦΚ Άγιαξ ανακοίνωσε τον Ντέκερς, ως αντικαταστάτη του Κένετθ Φερμίρ. Όμως δεν χρησιμοποιήθηκε καθόλου από τον προπονητή.

Αφού δεν είχε χρόνο συμμετοχής ούτε στον Άγιαξ, ο Ντέκερς πήρε μεταγραφή στην Εξέλσιορ. Έγινε γρήγορα βασικός, ενώ σκόραρε το πρώτο του γκολ στις 22 Φεβρουαρίου 2013 με αντίπαλο τη ΦΚ Ντόρντρεχτ.

## Παραπομπές


## Εξωτερικοί σύνδεσμοι
* Ο Ντέκερς στην επίσημη ιστοσελίδα της Εξέλσιορ

Κατηγορία:Ολλανδοί ποδοσφαιριστές
Κατηγορία:Ποδοσφαιριστές ΣΜΦ Εξέλσιορ
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές ΑΦΚ Άγιαξ
Κατηγορία:Ποδοσφαιριστές ΑΖ Άλκμααρ
Κατηγορία:Ποδοσφαιριστές ΣΚ Τέλσταρ
Αχμενταμπάντ

Το **Αχμενταμπάντ** (αγγλικά: *Ahmedabad*) είναι η μεγαλύτερη πόλη και πρώην πρωτεύουσα της πολιτείας Γκουτζαράτ, Ινδία. Είναι διοικητική έδρα της περιοχής Αχμενταμπάντ και δικαστική έδρα της πολιτείας, καθώς το Ανώτατο Δικαστήριο της Γκουτζαράτ βρίσκεται στην πόλη. Στην απογραφή του 2011 είχε 5.570.585 και η μητροπολιτική περιοχή έχει περίπου 6,3 εκατομμύρια κατοίκους. Είναι η πέμπτη μεγαλύτερη πόλη στην Ινδία και έβδομη μεγαλύτερη μητροπολιτική περιοχή. Το Αχμενταμπάντ βρίσκεται στις όχθες του ποταμού Σαμπαρμάτι, περίπου 30 χιλιόμετρα μακριά από την πρωτεύουσα Γκαντινάγκαρ.
## Ιστορία

Αν και η πόλη ενσωματώθηκε στην προεδρία της Βομβάης κατά την διάρκεια της Αγγλοκρατίας, παρέμεινε μια από τις σημαντικότερες πόλεις στο Γκουτζαράτ. Στην πόλη δημιουργήθηκε μια ακμάζουσα υφαντουργία που έδωσε στο Αχμενταμπάντ το παρατσούκλι «Μάντσεστερ της Ανατολής». Η πόλη ήταν το προπύργιο του αγώνα για την απελευθέρωση της Ινδίας κατά τον πρώτο μισό του 20ού αιώνα και κέντρο πολλών κινημάτων για ανυπακοή και προαγωγή των δικαιωμάτων των πολιτών, των εργατών και των αγροτών.

## Γενικά
Η πόλη έχει μεγάλους πληθυσμούς Ινδουιστών, Μουσουλμάνων και Ζαϊνιστών και αυτοί οι πολιτισμοί είναι που δίνουν ζωή στη πόλη μετά τα θρησκευτικά φεστιβάλ και την κουζίνα. Το κρίκετ είναι δημοφιλές άθλημα στην πόλη, όπου βρίσκεται το γήπεδο Σαρντάρ Πάτελ, με χωρητικότητα 54.000 θεατών. Το 2012, η Times της Ινδίας επέλεξαν το Αχμενταμπάντ ως την καλύτερη πόλη για να ζεις στην Ινδία.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Ινδίας
Κατηγορία:Γκουτζαράτ
Γκίζα

thumb|Οι πυραμίδες με την πόλη της Γκίζας στο βάθος
Η **Γκίζα** (Αιγυπτιακά Αραβικά: الجيزة, *el-Gīza*, *ελ-Γκίζα*, Κοπτικά: ⲅⲓⲍⲁ, *Γκίζα*, ή ϯⲡⲉⲣⲥⲓⲥ ⲙ̀ⲃⲁⲃⲩⲗⲱⲛ, *Τιπέρσις Εμβαβυλών*) είναι η τρίτη μεγαλύτερη πόλη της Αιγύπτου. Η Γκίζα βρίσκεται στην δυτική όχθη του Νείλου, περίπου 20 χιλιόμετρα νοτιοδυτικά του κεντρικού Καΐρου. Μαζί με το Κάιρο, την Σούμπρα ελ Χέιμα και την Χελουάν αποτελούν την μητρόπολη του ευρύτερου Καΐρου. Είναι έδρα του Κυβερνείου της Γκίζας. Η Γκίζα σύμφωνα με την απογραφή του 2006 έχει 2.681.863 κατοίκους και είναι ένα από τα μεγαλύτερα προάστια στο κόσμο και συναγωνίζεται και το Ιντσόν, Νότια Κορέα, και την Κέζον Σίτι, Φιλιππίνες, για την τρίτη θέση.

Η Γκίζα είναι περισσότερο γνωστή ως περιοχή του οροπεδίου της Γκίζας, στο οποίο βρίσκονται μερικά από τα πιο εντυπωσιακά αρχαία μνημεία στο κόσμο, οι Πυραμίδες της Γκίζας, που συμπεριλαμβάνεται η Πυραμίδα του Χέοπα, το ψηλότερο κτίριο στον κόσμο για σχεδόν τέσσερις χιλιετίες, η Μεγάλη Σφίγγα της Γκίζας και ένας αριθμός νεών και μεγάλων πυραμίδων και αποτελούν την Νεκρόπολη της Γκίζας. Η Γκίζα βρίσκεται περίπου 20 χιλιόμετρα βόρεια της Μέμφιδας, η οποία ήταν η αρχαία πρωτεύουσα της Αιγύπτου.

## Παραπομπές


Κατηγορία:Πόλεις της Αιγύπτου
Κατηγορία:Περιοχές Μείζονος Καΐρου
Εκλογές της Γερουσίας των Ηνωμένων Πολιτειών 1974

Οι **εκλογές της Γερουσίας των ΗΠΑ το 1974** διεξάχθηκαν στον απόηχο του σκανδάλου Ουότεργκεϊτ, της παραίτησης του Ρίτσαρντ Νίξον από την προεδρία και την επακόλουθη απονομή χάριτος από τον Τζέραλντ Φορντ στον Νίξον. Αυτές οι περιστάσεις ευνόησαν τους Δημοκρατικούς, οι οποίοι κέρδισαν καθαρά τρεις έδρες από τους Ρεπουμπλικανούς. Τα κέρδη τους αυξήθηκαν σε τέσσερις έδρες αφότου η Γερουσία ακύρωσε την αμφσβητούμενη εκλογή στο Νιου Χάμσαϊρ και ο Δημοκρατικός Τζον Α. Ντέρκιν (Δ-Νιου Χάμσαϊρ) κέρδισε μια ειδική εκλογή.  Μετά την ειδική εκλογή, οι Δημοκρατικοί κατείχαν 61 έδρες έναντι 38 για τους Ρεπουμπλικανούς, με έναν Ανεξάρτητο ο οποίος συντασσόταν με τους Δημοκρατικούς και έναν Συντηρητικό ο οποίος ανήκε στην ομάδα των Ρεπουμπλικανών. Αυτή ήταν η τελευταία εκλογή μέχρι σήμερα, όπου ένα μέλος ενός πολιτικού κόμματος, εκτός από τους Δημοκρατικούς ή Ρεπουμπλικανούς είχε μία ή περισσότερες έδρες στη γερουσία.

## Σύνοψη αποτελεσμάτων

## Μεταβολή στη σύνθεση της Γερουσίας

### Σύνθεση της Γερουσίας πριν τις εκλογές

### Σύνθεση της γερουσίας ως αποτέλεσμα των εκλογών

1974
ΗΠΑ
Κατάλογος Κάστρων Νομού Γρεβενών

Ο παρακάτω κατάλογος των κάστρων, των φρουρίων και των λοιπών οχυρωματικών μνημείων του Νομού Γρεβενών, είναι ταξινομημένος κατά ουσιαστική αλφαβητική σειρά (χωρίς δηλαδή τα προθέματα ακρόπολη, κάστρο, καστέλι, πύργος, μπούρτζι κλπ).
Σημαντικό ρόλο στην ανεύρεση, ανασκαφή, ανάδειξη, κήρυξη ως ιστορικά διατηρητέων και τη συντήρηση των οχυρωματικών μνημείων του νομού εκτελεί η Εφορεία Αρχαιοτήτων Γρεβενών που έχει έδρα τα Γρεβενά,η οποία ιδρύθηκε το 2014 και  η αρμοδιότητά της  εκτείνεται στην Περιφερειακή Ενότητα Γρεβενών.

* Φρούριο των Γρεβενών (κατεστραμμένο φρούριο, μόνο ιστορικές αναφορές) Γρεβενά
* Ακρόπολη Ελιμείας, Αρχαία Ελιμεία (πόλη) & Ελίμεια (επαρχία της αρχαίας Μακεδονίας), Άγιος Γεώργιος Γρεβενών
* Ακρόπολη στο Καστρί θέση Καστρί Γρεβενών 
* Κάστρο Γρεβενών (κάστρο), χωριό Κάστρο Γρεβενών
* Κούλια της Λόχμης,  Λόχμη Γρεβενών και Αμυγδαλιές Γρεβενών
* Κάστρο του Σπηλαίου, Σπήλαιο Γρεβενών

## Δείτε επίσης
*Κατάλογος των Κάστρων της Ελλάδας

## Αναφορές


Κατηγορία:Κατάλογοι που αφορούν την Ελλάδα
Κατηγορία:Περιφερειακή ενότητα Γρεβενών
Γρεβε
Κατάλογος Κάστρων Νομού Κοζάνης

Ο παρακάτω κατάλογος των κάστρων, των φρουρίων και των λοιπών οχυρωματικών μνημείων του Νομού Κοζάνης, είναι ταξινομημένος κατά ουσιαστική αλφαβητική σειρά (χωρίς δηλαδή τα προθέματα ακρόπολη, κάστρο, καστέλι, πύργος, μπούρτζι κλπ).

Σημαντικό ρόλο στην ανεύρεση, ανασκαφή, ανάδειξη, κήρυξη ως ιστορικά διατηρητέων και τη συντήρηση των οχυρωματικών μνημείων του νομού εκτελούν οι εξής υπηρεσίες του Υπουργείου Πολιτισμού: 
*Λ΄ Εφορεία Προϊστορικών και Κλασικών Αρχαιοτήτων (Λ’ ΠΚΑ), που έχει έδρα την Αιανή Κοζάνης και αρμοδιότητα που εκτείνεται στους Νομούς Κοζάνης και Γρεβενών και η 
*17η Εφορεία Βυζαντινών Αρχαιοτήτων (17η ΕΒΑ), που έχει έδρα τα Γρεβενά και αρμοδιότητα που εκτείνεται στους Νομούς Κοζάνης και Γρεβενών.

Τα κάστρα του νομού:
* Φρούριο της Αιανής & Ακρόπολη Αιανής, Αρχαία Αιανή, οχυρός λόφος Μεγάλης Ράχης και Αιανή Κοζάνης
* Κάστρο του Βελβεντού, ΝΔ από τον Βελβεντό Κοζάνης
* Κάστρο του Κτενίου, , Κτένι Κοζάνης
* Κάστρο των Σερβίων, Καστροπολιτεία Σερβίων & Τείχη των Σερβίων , Σέρβια Κοζάνης
* Πύργος των Σερβίων, θέση «Πόρτα», Σέρβια Κοζάνης
* Οχύρωμα Παλαιόκαστρου Βελβεντού, 3χιλιόμετρα ΒΑ του Βελβεντού, σε λόφο δυτικά των Πιερίων,  Βελβεντός
* Παλαιόκαστρο της Γρατσάνης, Παλαιογράτσανο
* Παλαιόκαστρο της Καισαριάς, Καισάρεια Κοζάνης
* Τείχη στους Πύργους Εορδαίας, Πύργοι Εορδαίας ή Πύργοι Κοζάνης

## Δείτε επίσης
*Κατάλογος των Κάστρων της Ελλάδας

## Αναφορές


Κατηγορία:Κατάλογοι που αφορούν την Ελλάδα
Κατηγορία:Περιφερειακή ενότητα Κοζάνης
Κοζα
Ούκερ

μικρογραφία|Ο ποταμός Ούκερ κοντά στο Τόργκελοβ
Ο **Ούκερ** ή **Ούεκερ** (*Uecker* [ˈʏkər]) είναι ποταμός στα ΒΑ κρατίδια της Γερμανίας Βραδεμβούργο και Μεκλεμβούργο-Δυτική Πομερανία. Η πηγή του βρίσκεται στον δήμο Ούκερμαρκ, κοντά στο χωρίο Άλτ-Τέμμεν. Ρέει προς τα βόρεια περνώντας μέσα από τις λίμνες Ομπερούκερσι, Μογένσε και Ούντερρουκερσι, όπου βρίσκεται η παλιά πόλη Πρένζλαου. Κοντά στο μικρό χωριό Νίντεν (το σύνορο ανάμεσα στο Βραδεμβούργο και την Πομερανία) η ονομασία του ποταμού αλλάζεται από Ούκερ σε Ούεκερ. Ρέει ακόμα περισσότερο προς τα βόρεια διαρρέοντας τις πόλεις Πασεβάλκ και Τόργκελοβ, και έπειτα αριστερά του βρίσκεται το Εγκέσιν. Εκεί ο ποταμός Ράντοβ εκβάλλει στον Ούκερ. Στο Ουέκερμουντε, ο ποταμός ρέει προς την λιμνοθάλασσα Στσέτζιν και εκβάλλει στη Βαλτική μέσω των ποταμών Πεένεστρομ, Σβίνα και Τζβίνα. Έχει λεκάνη απορροής 2.200 τετραγωνικά χλμ και μήκος 102 χλμ.

Το όνομα "Ούεκερ" προέρχεται από την Πολαβιανή λέξη vikru/vikrus που σημαίνει "γρήγορος". Ο ποταμός έδωσε την ονομασία του στην ιστορική περιοχή Ούκερμαρκ καθώς και στους δήμους Ούκερμαρκ και Ούεκερ-Ράντοβ.

## Πηγές
* Heinrich, Gerd (1973). Handbuch der historischen Stätten Deutschlands, Band 10, Berlin und Brandenburg. Stuttgart: Alfred Kröner Verlag. p. 563. ISBN 978-3-520-31103-0. (Γερμανικά)
* Leciejewicz, Lech (1989). Słowianie zachodni : z dziejów tworzenia się średniowiecznej Europy. Wrocław: Zakład Narodowy im. Ossolińskich. ISBN 83-04-02690-2. (Πολωνικά)

Κατηγορία:Ποταμοί του Βρανδεμβούργου
Κατηγορία:Ποταμοί που εκβάλλουν στη Βαλτική
Κατηγορία:Γεωγραφία του Μεκλεμβούργου-Δυτικής Πομερανίας
Κατηγορία:Ομοσπονδιακοί υδάτινοι δρόμοι της Γερμανίας
Κύπελλο Γ΄ Εθνικής 2013-14

Το **[[Κύπελλο Γ΄ Εθνικής ποδοσφαίρου]]** ήταν μία διοργάνωση που ξεκίνησε τη σεζόν 2013-14, παρόμοια με την αντίστοιχη του Κυπέλλου Ελλάδος, στην οποία συμμετέχουν μόνο οι ομάδες της Γ΄ Εθνικής κατηγορίας. Ο νικητής της διοργάνωσης θα αντιμετωπίσει το νικητή του Κυπέλλου Ερασιτεχνών Ελλάδος για το Σούπερ Καπ Ερασιτεχνών Ελλάδος.

## Α' φάση
Συμμετέχουν οι 93 ομάδες της Γ΄ Εθνικής σε κάθε όμιλο. Οι αγώνες είναι μονοί. Τα παιχνίδια που λήγουν ισόπαλα οδηγούνται στην παράταση. Αν η παράταση λήξει με ισοπαλία, τότε ο νικητής κρίνεται στα πέναλτι.
* Οι αγώνες της πρώτης αγωνιστικής διεξήχθησαν στις 15 Σεπτεμβρίου 2013.
* Οι αγώνες της δεύτερης αγωνιστικής διεξήχθησαν στις 13 και 30 Οκτωβρίου, και 6 Νοεμβρίου 2013.

### 1ος Όμιλος
#### 1η αγωνιστική

|}

#### 2η αγωνιστική

|}

#### 3η αγωνιστική

|}

#### Τελικός ομίλου

|}
 **Σημείωση**: Ο Διγενής Λακκώματος, αν και ηττήθηκε, προκρίθηκε στην προημιτελική φάση, καθώς ευνοήθηκε στην κλήρωση μεταξύ των φιναλίστ των ομίλων.

### 2ος Όμιλος
#### 1η αγωνιστική

|}

#### 2η αγωνιστική

|}

#### 3η αγωνιστική

|}

#### Τελικός ομίλου

|}
 **Σημείωση**: Η Κοζάνη, αν και ηττήθηκε, προκρίθηκε στην προημιτελική φάση, καθώς ευνοήθηκε στην κλήρωση μεταξύ των φιναλίστ των ομίλων. Μάλιστα, κληρώθηκε να αντιμετωπίσει ως γηπεδούχος την Λάρισα!

### 3ος Όμιλος
#### 1η αγωνιστική

|}
* Κύμη χωρίς αγώνα στο Β' γύρο.

#### 2η αγωνιστική

|}

#### 3η αγωνιστική

|}

#### Τελικός ομίλου

|}

### 4ος Όμιλος
#### 1η αγωνιστική

|}

#### 2η αγωνιστική

|}

#### 3η αγωνιστική

|}

#### Τελικός ομίλου

|}

### 5ος Όμιλος
#### 1η αγωνιστική

|}
* Ιωνικός Νίκαιας χωρίς αγώνα στο Β' γύρο.

#### 2η αγωνιστική

|}

#### 3η αγωνιστική

|}

#### Τελικός ομίλου

|}

### 6ος Όμιλος
#### 1η αγωνιστική

|}
* ΑΕΚ χωρίς αγώνα στο Β' γύρο.

#### 2η αγωνιστική

|}

#### 3η αγωνιστική

|}

#### Τελικός ομίλου

|}

## Προημιτελική φάση

|}

## Ημιτελική φάση

|}

## Τελικός

|}

* **Σάββατο, 5 Απριλίου 2014**
* **[[Δημοτικό Στάδιο Λιβαδειάς]]**
* **Σκόρερ:** Στεφανίδης 3’, 28’ - Κουσκουνάς 21΄.
* **Συνθέσεις:**
** **ΑΕ Λάρισα (Παναγιώτης Τζαναβάρας)**: Σικαλιάς, Καρανίκας, Σιάκας, Ρούσσης, Μήτσης, Πατηνιώτης (72’Σαββίδης), Νεμπεγλέρας (αρχηγός), Τσεμπερίδης, Καρακάτσανης (61’Πλιάγκας), Στεφανίδης, Γκούρτσας (88′ Αραμπατζής).
** **Πανελευσινιακός (Σταύρος Ψιμουλάκης)**: Τσαλκιτσίδης (αρχηγός), Γιαννούλης (46′ Κωνσταντινίδης), Κοκκίνης, Κουμπαρούλης, Παπαπαναγιώτου, Στουρνάρας, Μακρίδης, Ριζογιάννης (61′ Δουκάκης), Κουσκουνάς, Σουλελές (70′ Ουέλιγκτον), Αλεξανδρόπουλος.

## Παραπομπές


## Εξωτερικοί σύνδεσμοι
* Κύπελλο Γ' Εθνικής ΕΠΟ

Κατηγορία:Εγχώρια ποδοσφαιρικά κύπελλα 2013-2014
Κατηγορία:Ποδοσφαιρικές διοργανώσεις Ελλάδας
Conspiracy of One

Το **"Conspiracy of One"** είναι το έκτο άλμπουμ του αμερικάνικου συγκροτήματος The Offspring. Κυκλοφόρησε στις 14 Νοεμβρίου 2000 από την Columbia Records. Γράφτηκε μετά το τέλος της περιοδείας για την προώθηση του "Americana". Η μπάντα εκείνη την εποχή υποστήριζε την διακίνηση μουσικής μέσω του ίντερνετ και σχεδίαζε να κυκλοφορήσει το άλμπουμ online πριν την σχεδιασμένη ημέρα κυκλοφορίας . Η Columbia τους απείλησε με μήνυση και αυτό δεν έγινε ποτέ.

Το "Conspiracy of One" ντεμπουτάρισε στο νούμερο 9 του Billboard 200. Την πρώτη εβδομάδα κυκλοφορίας πωλήθηκαν 125.000 αντίτυπα. Από το άλμπουμ βγήκαν 3 singles: "Original Prankster", "Want You Bad" και "Million Miles Away". Για την προώθηση του η μπάντα διεξήγαγε μια παγκόσμια περιοδεία. Το Conspiracy of One ήταν το τελευταίο άλμπουμ των The Offspring με τον ντράμερ Ron Welty, αφού έφυγε στις αρχές του 2003 για να αφοσιωθεί στην άλλη του μπάντα Steady Ground. Αν και δεν ήταν όσο πετυχημένο όσο και το "Americana", ανακηρύχθηκε πλατινένιο από την RIAA και πούλησε 5,5 εκατομμύρια αντίτυπα παγκοσμίως.

## Κομμάτια

### Μπόνους κομμάτια

**Αυστραλία και Ευρώπη**

**Ιαπωνία**

**Βινύλιο**

**Best Buy**

## Συντελεστές
*Dexter Holland – φωνή, κιθάρα
*Noodles – κιθάρα, φωνητικά
*Greg K. – μπάσο, φωνητικά
*Ron Welty – ντραμς
*Redman – φωνητικά στο "Original Prankster"
*Chris "X-13" Higgins – φωνητικά
*Justin Beope – σχέδιο
*Billy Bowers – μηχανικός
*Nick DiDia – μηχανικός
*David Dominguez – βοηθός μηχανικός
*Karl Egsieker – μίξινγκ
*Ryan Eilliams – μίξινγκ
*Sean Evans – καλλιτεχνική διεύθυνση
*Alan Forbes – σχέδια
*Ross Garfield – τεχνικός ντραμς
*Sarkis Kaloustian – σχέδιο
*Steve Masi – τεχνικός εγχόρδων, αρμόνιο
*Eddy Schreyer – mastering

## Κριτικές

## Θέσεις στα τσάρτς

## Παραπομπές


Κατηγορία:Άλμπουμ του 2000
Κατηγορία:Δισκογραφία των The Offspring
Διαστρική μεθανάλη

Η **διαστρική μεθανάλη**, δηλαδή η παρουσία της μεθανάλης στο διαστρικό μέσο, είναι ένα θέμα που αφορρά την Αστροχημεία και διαπιστώθηκε για πρώτη φορά το 1969, από τον *L. Snyder et al.*, χρησιμοποιώντας το Εθνικό Παρατηρητήριο Ραδιοαστρονομίας (*National Radio Astronomy Observatory*) των ΗΠΑ. Η μεθανάλη ανιχνεύθηκε με τη χρήση φασματοσκοπίας, στα 4830 MHz, σε μετάβαση περιστροφής βασικής κατάστασης 111-110.

## Πρώτη ανακάλυψη

Η μεθανάλη ήταν η πρώτη πολυατομική οργανική ένωση που ανιχνεύθηκε στο διαστρικό μέσο και από την αρχική της ανίχνευση έχει παρατηρηθεί η παρουσία της σε πολλές περιοχές του Γαλαξία μας. Η ισοτοπική αναλογία άνθρακα-12/άνθρακα-13 καθορίστηκε περίπου στο 50% του γαλαξιακού δίσκου. Η μεθανάλη χρησιμοποιήθηκε για να χαρτογραφηθούν κινηματικά χαρακτηριστικά των σκοτεινών νεφελωμάτων που βρίσκονται κοντά στη Ζώνη Γκουΐλτ (*Gould's Belt*) των τοπικών λαμπρών άστρων. Το 2007 ανιχνεύθηκε η πρώτη φλόγα μέιζερ 6 εκατοστόμετρων μεθανάλης.  Ήταν μιας μικρής διάρκειας έκλαμψη σε IRAS 18566 + 0408 που παρήγαγε ένα γραμμικό προφίλ που αποτελούνταν από την η υπέρθεση των δύο συνιστωσών Γκάους , που οδήγησαν στο να γίνει πιστευτό ότι ένα συμβάν έξω από το αέριο μέιζερ άναψε ταυτόχρονες φλόγες σε δυο διαφορετικές τοποθεσίες. Παρόλο που αυτή ήταν η πρώτη φλόγα μέιζερ που ανακαλύφθηκε, μέιζερ διυδρογόνου είχαν παρατηρηθεί από το 1974, από τους *Downes* και *Wilson* στο NGC 7538. Αντίθετα από το υδροξύλιο, το νερό και τη μεθανόλη, μόνο πέντε (5) γαλαξιακές περιοχές γέννησης άστρων έχουν συσχετιστεί με την εκπομπή μέιζερ μεθανάλης, που είναι η μόνη που παρατηρήθηκε μέσω της χαρακτηριστικής μετάβασης περιστροφής 110 → 111.

## Αναφορές και σημειώσεις


Κατηγορία:Αλκανάλες
Κατηγορία:Διάστημα
Ελληνικό Λογοτεχνικό και Ιστορικό Αρχείο

Το **Ελληνικό Λογοτεχνικό και Ιστορικό Αρχείο** (συντομογραφία: ) είναι μη κερδοσκοπικό σωματείο πολιτιστικού χαρακτήρα με σκοπό τη διάσωση, ταξινόμηση, μελέτη και έκδοση αρχειακού υλικού του 19ου και 20ού αιώνα. Από το 2009 αποτελεί τμήμα του Μορφωτικού Ιδρύματος Εθνικής Τραπέζης.

## Πληροφορίες
Ιδρύθηκε το 1965 από τον Μάνο Χαριτάτο και τον Δημήτρη Πόρτολο. Σήμερα ο ΕΛΙΑ στεγάζεται σε νεοκλασικό κτίριο στην Πλάκα, επί της οδού Αγίου Ανδρέου 5. Από το 1997 λειτουργεί παράρτημά του στη Θεσσαλονίκη. 

## Εξωτερικοί σύνδεσμοι

* 

Κατηγορία:Ψηφιακές βιβλιοθήκες
Στάθης Αγγελούσης

Ο **Στάθης Αγγελούσης** (1945 - Αθήνα, 1η Σεπτεμβρίου 2012) ήταν Έλληνας επιχειρηματίας. Χρημάτισε βουλευτής Φθιώτιδας από το 2003 ως το 2004.

## Βιογραφία
Πολιτεύτηκε στη Φθιώτιδα, όπου ασχολήθηκε και με την Τοπική Αυτοδιοίκηση.
Στις 28 Ιανουαρίου 2003 έγινε βουλευτής με τη Νέα Δημοκρατία καταλαμβάνοντας την έδρα του Αθανάσιου Χειμάρα..

Στις αυτοδιοικητικές εκλογές του 2010 τέθηκε επικεφαλής του ψηφοδελτίου για τον νεοσύστατο δήμο Λοκρών.

Πέθανε σε ηλικία 67 ετών το 2012 και η κηδεία του έγινε από το ναό του Αγίου Γεωργίου στον Έξαρχο Λοκρίδας. Ήταν παντρεμένος και απέκτησε 2 παιδιά.

## Παραπομπές


Κατηγορία:Βουλευτές Φθιώτιδας
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Έλληνες επιχειρηματίες
Νίκος Πινακίδης

Ο **Νίκος Πινακίδης** (1940- 2 Σεπτεμβρίου 2010) ήταν Έλληνας αξιωματούχος στη Βόρεια Ελλάδα. Διετέλεσε Νομάρχης στους νομούς Ημαθίας και Θεσσαλονίκης.

## Νομάρχης
Διορίστηκε Νομάρχης Ημαθίας το 1982 και υπηρέτησε στο νομό αυτό έως το 1986. Εν συνεχεία ανέλαβε Νομάρχης Θεσσαλονίκης και  γενικός διευθυντής της Helexpo- ΔΕΘ μετά το 1996.

Ήταν πολύ αγαπητός στην Ημαθία.

Απεβίωσε σε ηλικία 70 ετών. Κηδεύτηκε το Σεπτέμβριο του 2010 από τον ιερό ναό του Αγίου Παντελεήμονα, στην Καλαμαριά Θεσσαλονίκης.

## Παραπομπές


Κατηγορία:Νομάρχες Ημαθίας
Κατηγορία:Νομάρχες Θεσσαλονίκης
Γεώργιος Β. Γεωργιάδης

Ο **Γεώργιος Β. Γεωργιάδης** (1906 - Σεπτέμβριος 1984) ήταν Έλληνας νομικός, πολιτευτής της Αριστεράς που αργότερα προσχώρησε στην ΕΠΕΚ του Πλαστήρα.

## Βιογραφία
Υπήρξε ένας από τους πρωτοπόρους των σοσιαλιστικών και δημοκρατικών ιδεών στην Ελλάδα. Υπηρέτησε και ως εισαγγελέας.

Το 1950 εξελέγη  βουλευτής Δράμας με την Ένωση των Δημοκρατικών Αριστερών. Λιγότερο από δύο μήνες μετά την εκλογή του, ο Γεωργιάδης αποστάτησε από την Αριστερά και προσχώρησε στην ΕΠΕΚ. Εξελέγη βουλευτής με την ΕΠΕΚ το 1951.

Πέθανε στην Αθήνα. Κηδεύτηκε από το κοιμητήριο του Βύρωνα στις 18 Σεπτεμβρίου 1984
## Παραπομπές


Κατηγορία:Βουλευτές Δράμας
Κατηγορία:Βουλευτές εκλεγμένοι με την ΕΠΕΚ
Γεώργιος Ανδρεάδης

Ο **Γεώργιος Ανδρεάδης** (Φλώρινα, 1916 - Ελλάδα, 21 Φεβρουαρίου 2011) ήταν Έλληνας δικηγόρος και πολιτικός. Υπηρέτησε ως βουλευτής Φλώρινας με την ΕΡΕ και κατόπιν με τη Νέα Δημοκρατία.

## Βιογραφία
Σπούδασε στη Νομική Σχολή του ΑΠΘ και άρχισε να δικηγορεί από το 1941.
Εξελέγη βουλευτής Καστοριάς-Φλώρινας με την ΕΡΕ  το 1956 και επανεξελέγη με το ίδιο κόμμα στη Φλώρινα το 1958, το 1961 το 1963 και το 1964.

Μετά τη Μεταπολίτευση εξελέγη άλλες δύο φορές βουλευτής Φλώρινας με τη Νέα Δημοκρατία στις εκλογές του 1974 με 11.059 ψήφους . Το Δεκέμβριο του 1974 εξελέγη τρίτος αντιπρόεδρος της Βουλής με 184 ψήφους.

Επανεξελέγη βουλευτής στις εκλογές του 1977 με 8.061 σταυρούς. Στις εκλογές του 1981 ήταν ξανά υποψήφιος, πήρε 5.223 ψήφους και δεν εξελέγη βουλευτής.

Από το 1955 ως το 1956 υπηρέτησε ως Νομάρχης Έβρου.

Ήταν παντρεμένος με τη Μαρία Καλαφάτογλου και απέκτησαν 2 παιδιά.

Έφυγε από τη ζωή στις 21 Φεβρουαρίου 2011, σε ηλικία 95 ετών.

## Παραπομπές


## Πηγές
* 

Κατηγορία:Βουλευτές Φλώρινας
Κατηγορία:Βουλευτές εκλεγμένοι με την ΕΡΕ
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Αντιπρόεδροι της Βουλής των Ελλήνων
Κατηγορία:Νομάρχες Έβρου
Κατηγορία:Βουλευτές Φλώρινας - Καστοριάς
Κατηγορία:Απόφοιτοι της Νομικής Σχολής του Αριστοτελείου Πανεπιστημίου Θεσσαλονίκης
Κατηγορία:Έλληνες δικηγόροι του 20ού αιώνα
Πορτοκαλί Επανάσταση

Η **Πορτοκαλί Επανάσταση **() ήταν μια σειρά διαμαρτυριών και πολιτικών γεγονότων που έλαβαν χώρα στην Ουκρανία από τα τέλη Νοέμβριου 2004 ως τον Ιανουάριο του 2005, ως άμεσο επακόλουθο του δεύτερου γύρου των προεδρικών εκλογών της Ουκρανίας του 2004. Οι διαμαρτυρίες πραγματοποιήθηκαν από οπαδούς της πλευράς του Βίκτορ Γιούσενκο, οι οποίοι υποστήριζαν πως οι εκλογές αμαυρώθηκαν από εκτεταμένη διαφθορά, εκφοβισμό ψηφοφόρων και άμεση εκλογική νοθεία. Ο χαρακτηρισμός *«Πορτοκαλί»* οφείλεται στο χρώμα το οποίο υιοθέτησε το πολιτικό στρατόπεδο του Γιούστσενκο, κατά τη διάρκεια της εκλογικής διαδικασίας. 

Το Κίεβο, η ουκρανική πρωτεύουσα, ήταν το επίκεντρο της εκστρατείας του κινήματος της πολιτικής αντίστασης, με χιλιάδες διαδηλωτές που διαδήλωναν καθημερινά. Σε εθνικό επίπεδο, οι διαμαρτυρίες συμπληρώθηκαν  από μια σειρά πράξεων πολιτικής ανυπακοής, καθιστικές διαμαρτυρίες, και γενικές απεργίες που οργανώθηκαν από το κίνημα της αντιπολίτευσης.

Οι διαμαρτυρίες είχαν παρακινηθεί από τις εκθέσεις διαφόρων εγχώριων και ξένων παρατηρητών των εκλογών, καθώς και από την ευρέως διαδεδομένη αντίληψη του κοινού ότι τα αποτελέσματα των επαναληπτικών εκλογών της 21ης Νοεμβρίου 2004 μεταξύ των κορυφαίων υποψηφίων Γιούσενκο και Γιανουκόβιτς ήταν στημένα από τις αρχές υπέρ του τελευταίου. Οι διαμαρτυρίες σε εθνικό επίπεδο πέτυχαν όταν τα αποτελέσματα των αρχικών επαναληπτικών εκλογών ακυρώθηκαν, καθώς και διατάχθηκε ακόμη μία επαναληπτική ψηφοφορία από το Ανώτατο Δικαστήριο της Ουκρανίας για τις 26 Δεκεμβρίου 2004. Κάτω από εξονυχιστικό έλεγχο από τους εγχώριους και διεθνείς παρατηρητές, οι δεύτερες επαναληπτικές εκλογές κηρύχθηκαν «δίκαιες και ελεύθερες». Τα τελικά αποτελέσματα έδειξαν μια σαφή νίκη για τον Γιούσενκο, ο οποίος έλαβε περίπου το 52% των ψήφων, σε σύγκριση με το 44% του Γιανουκόβιτς. Ο Γιούσενκο ανακηρύχθηκε ο επίσημος νικητής και με την ανάληψη των καθηκόντων του στις 23 Ιανουαρίου 2005 στο Κίεβο, η Πορτοκαλί Επανάσταση τελείωσε.

Το 2010 ο Γιανούκοβιτς έγινε ο διάδοχός του Γιουσένκο ως πρόεδρος της Ουκρανίας, αφού η Κεντρική Εκλογική Επιτροπή και διεθνείς παρατηρητές δήλωσαν ότι είχε διεξάγει δίκαια τις προεδρικές εκλογές του 2010.

Στα χρόνια που ακολούθησαν την Πορτοκαλί Επανάσταση, ο όρος χρησιμοποιήθηκε στη Ρωσία και τη Λευκορωσία ως μια αρνητική συσχέτιση.

## Παραπομπές


Κατηγορία:Ταραχές στην Ουκρανία
Κατηγορία:Διαδηλώσεις και διαμαρτυρίες στην Ουκρανία
Κατηγορία:Πολιτική ιστορία της Ουκρανίας
Κατηγορία:Νεότερη ιστορία της Ουκρανίας
Ντάνιελ Σπέκχαρντ

Ο **Ντάνιελ Σπέκχαρντ** (1959) είναι Αμερικανός διπλωμάτης και τραπεζίτης.

Σπούδασε οικονομικά. Υπηρέτησε στην πρεσβεία των ΗΠΑ στη Βαγδάτη, ως πρέσβης των ΗΠΑ στη Λευκορωσία καθώς και ως βοηθός γενικός γραμματέας του ΝΑΤΟ. Το 2008 ανέλαβε πρέσβης στην Ελλάδα, θέση στην οποία παρέμεινε μέχρι και το 2010. Ένα χρόνο μετα την αποχώρησή του, και συγκεκριμένα την 1η Φεβρουαρίου 2011, ανέλαβε πρόεδρος του διοικητικού συμβουλίου της Proton Bank, συμφερόντων του Λαυρέντη Λαυρεντιάδη, θέση από την οποία και παραιτήθηκε στις 19 Αυγούστου 2011.

## Παραπομπές


## Εξωτερικοί σύνδεσμοι
* 

Κατηγορία:Αμερικανοί διπλωμάτες
Κατηγορία:Αμερικανοί τραπεζίτες
Κατηγορία:Πρέσβεις των Ηνωμένων Πολιτειών στην Ελλάδα
Μιλούτιν Γκαρασάνιν (πολιτικός)

Ο **Μιλούτιν Γκαρασάνιν** (*[[σέρβικα]]: Милутин Гарашанин*) (Βελιγράδι, 22 Φεβρουαρίου 1843 - Παρίσι, 5 Μαρτίου 1898) ήταν Σέρβος πολιτικός, στρατιωτικός, συγγραφέας, εκδότης και ακαδημαϊκός.

Ήταν γιος του Ίλιγια Γκαρασάνιν και της Σοφία Ντάνικα. Αποφοίτησε από τη στρατιωτική σχολή, πυροβολικού, της Μετς στη Γαλλία και έπειτα ασχολήθηκε στο αγρόκτημα της οικογένειας. Πήρε μέρος στον Σερβο-τουρκικό πόλεμο το 1876 στο πυροβολικό και απολύθηκε μετά το τέλος του με τον βαθμό του συνταγματάρχη. 

Από το 1881 - 1883 ήταν υπουργός Εσωτερικών. Τον Ιανουάριο του 1881 ίδρυσε μαζί με άλλους το Σερβικό Προοδευτικό Κόμμα και έγινε Πρόεδρός του. 

Συνεργάτης του περιοδικού "Видело" και ιδρυτής του περιοδικού "Погледτο" το 1883-84. Το 1884 έφυγε από το διπλωματικό σώμα αφήνοντας τη διπλωματική υπηρεσία της Βιέννης. Την 1η Μαρτίου 1884 έγινε πρωθυπουργός και υπουργός εξωτερικών έως τις 23 Μαρτίου 1886. Υπουργός εσωτερικών από τις 25 Ιουνίου 1887.

Από το 1889 ήταν ο συντάκτης του περιοδικού "Видело" έως το 1894. Μετέβη στο Παρίσι όπου έμεινε για έναν χρόνο, μέχρι το 1895. Επιστρέφοντας στη Σερβία έγινε πρόεδρος της εθνοσυνέλευσης του Βασιλείου της Σερβίας. Επέστρεψε στο Παρίσι όπου πέθανε στις 5 Μαρτίου του 1898.

Ο Γκαρασάνιν ήταν ιδιαίτερα σεβαστός ως συγγραφέας και ομιλητής, ο καλύτερος ρήτορας στην τότε πολιτική σκηνή. Το 1893 έγινε μέλος της Σερβικής Βασιλικής Ακαδημίας.

Στο πρώτο τηλεφώνημα που έγινε στη Σερβία στη διαδρομή Βελιγράδι - Νις το 1886 ήταν στην άκρη της γραμμής στο Βελιγράδι και από την άλλη πλευρά της γραμμής, στο Νις, ήταν οβασιλιάς Μίλαν. Λόγω της κακής ακουστικότητας και κακής ποιότητας της τηλεφωνικής γραμμής ο βασιλιάς επαναλαμβάνεται αρκετές φορές, "Μιλούτιν μίλα πιο δυνατά." Τέλος ο Γκαρασάνιν απάντησε: «Μεγαλειότατε, μιλάω τόσο πολύ, που όταν ανέβητε το πύργο του καθεδρικού ναού θα πρέπει χωρίς αμφιβολία να έχω ακουστεί στο Νις και χωρίς ένα τηλέφωνο "

Συγγραφέας, έγραψε πολλά λογοτεχνικά έργα, εκ των οποίων το πιο σημαντικό το "Dokolice" γραμμένο το 1892.

## Παραπομπές


## Αναφορές
* Биографија на сајту САНУ
* Момир Самарџић: Делатност Милутина Гарашанина на организовању српске пропаганде у Старој Србији и Македонији 1885. године - корени и план

## Εξωτερικοί σύνδεσμοι
* 

Κατηγορία:Πρωθυπουργοί της Σερβίας
Κατηγορία:Σέρβοι στρατιωτικοί
Κατηγορία:Μέλη της Σερβικής Ακαδημίας Επιστημών και Τεχνών
Κατηγορία:Σέρβοι εκδότες
Κατηγορία:Υπουργοί εξωτερικών της Σερβίας
Κατηγορία:Υπουργοί εσωτερικών της Σερβίας
Κατηγορία:Σέρβοι διπλωμάτες
Κατηγορία:Σέρβοι λογοτέχνες
Φραάτης Δ΄ της Παρθίας

Ο Φραάτης Δ’ της Παρθίας ήταν βασιλιάς των Πάρθων από τη δυναστεία των Αρσακιδών μεταξύ 37 και 2 π.Χ.. Γιος και διάδοχος του βασιλιά των Πάρθων Ορόντη Β’. Μετά τον θάνατο του μεγαλύτερου αδελφού του Πακώρου Α’ ορίστηκε από τον Φραάτη διάδοχος του θρόνου αλλά την ίδια χρονιά δολοφόνησε τον πατέρα του και τους 30 αδελφούς του και ανακηρύχθηκε βασιλιάς. Ο Φραάτης δέχθηκε επίθεση από τον Ρωμαίο στρατηγό Μάρκο Αντώνιο το 36 π.Χ. που βάδιζε τότε εναντίον της Αρμενίας όπου καθαίρεσε τον βασιλέα Αρταβάσδη και τον μετέφερε αιχμάλωτο στην Αίγυπτο. Με την βοήθεια του ίδιου του Φραάτη έγινε βασιλιάς της Αρμενίας ο γιος του Αρταβάσδη Αρταξίας φανατισμένος εχθρός των Ρωμαίων. Λόγω της βιαιότητας του ο Φραάτης ανετράπη προσωρινά το 32 π.Χ. από τον Τιριδάτη Β’ αλλά επανήλθε σύντομα στον θρόνο με την βοήθεια των Σκυθών. Αργότερα συμφιλιώθηκε με την Ρώμη που αναγνώρισε την κυριαρχία του αφού έστειλε 5 από τους γιους του μαζί με τον Τιριδάτη Γ’ ομήρους στον Οκταβιανό Αύγουστο, ο ίδιος πήρε σύζυγο μια Ρωμαία συνοδό του Αυγούστου την Μούσα. Όρισε διάδοχο του τον Φραάτη Ε’ τον γιο του από τη Μούσα αλλά σύντομα το 2 π.Χ. δολοφονήθηκε από τον ίδιο και τη μητέρα του.

## Παραπομπές


## Εξωτερικοί σύνδεσμοι
* 

Κατηγορία:Πάρθοι βασιλείς
Νίκολας Μπερνς

Ο **Nίκολας Μπερνς** (γενν. 28 Ιανουαρίου 1956) είναι Αμερικανός διπλωμάτης.

## Βιογραφικά στοιχεία
Γεννήθηκε στη Νέα Υόρκη και μεγάλωσε στην Βοστόνη. Σπούδασε ιστορία στο Boston College και πραγματοποίησε μεταπτυχιακές σπουδές στις διεθνείς σχέσεις στο Πανεπιστήμιο Τζονς Χόπκινς. Το 1983 εντάχθηκε στο δυναμικό του αμερικανικού Υπουργείου Εξωτερικών αναλαμβάνοντας επιτελικές θέσεις στη Μαυριτανία, στην Αίγυπτο, στο Ισραήλ και σε άλλες χώρες. Την περίοδο 1990 - 1995 διετέλεσε μέλος του Συμβουλίου Ασφαλείας με κύρια ευθύνη τις χώρες που δημιουργήθηκαν μετά την διάσπαση της Σοβιετικής Ένωσης. Το 1995, ανέλαβε εκπρόσωπος του Υπουργείου Εξωτερικών, θέση στην οποία παρέμεινε μέχρι το 1997, οπότε και διορίστηκε πρέσβης στην Ελλάδα.

Την περίοδο 2001 - 2005 υπηρέτησε ως μόνιμος αντιπρόσωπος της χώρας του στο ΝΑΤΟ, ενώ το 2005, ανέλαβε Υφυπουργός Εξωτερικών των Ηνωμένων Πολιτειών παραμένοντας στη θέση του μέχρι και το 2008.

## Παραπομπές


## Εξωτερικοί σύνδεσμοι
* 

Κατηγορία:Αμερικανοί διπλωμάτες
Κατηγορία:Πρέσβεις των Ηνωμένων Πολιτειών στην Ελλάδα
Μάρκο Βάσιτς

Ο **Μάρκο Βάσιτς** (*[[σερβικά]]: Марко Васић*), γνωστός με το παρωνύμιο **Κάρα Μάρκος**, ήταν ο ηγέτης των Σέρβων επαναστατών κατά την εισβολή των Γενιτσάρων στο Οσάτ, ένας από τους ηγέτες της πρώτης σερβικής επανάστασης.

Γεννήθηκε, άγνωστο πότε, στο χωριό Γκρουτσίτσι κι ασχολούνταν με τη σιδηρουργία. Με την έναρξη της επανάστασης λόγω του ότι ήταν γενναίος και ισχυρή προσωπικότητα εκλέχτηκε για να είναι ο ηγέτης της περιοχής Οσάτ. Πήρε μέρος στις στις πρώτες μάχες του ποταμού Ντρίνα. Γρήγορα απέκτησε φήμη και ζήτησε να συναντηθεί μαζί του ο Καραγιώργης Πέτροβιτς όπου του έδωσε και την παρωνυμία "Καραμάρκο". Το 1804 έχασε τη γυναίκα του που σκοτώθηκε κατά την εισβολή των Οθωμανών στη γενέτειρα του. 

Πήρε μέρος το 1806 στην απελευθέρωση του Ούζιτσε, στις μάχες του Σίκιριτς, του Οκλέτσου, της Βρατζκοβίνα, του Οσάτο, του Πριβίτσεβατς κοντά στη Σρεμπρένιτσα κι άλλες. Μετά την αποτυχία της επανάστασης διέφυγε στην Αυστρία, λόγω της πίστης του στον Καραγιώργη ο Μίλος Ομπρένοβιτς έδωσε εντολή να τον δολοφόνησαν το 1815 κι το κεφάλι του στάλθηκε στον Οθωμανό βεζίρη. Το 1845 μεταφέρθηκαν τα οστά του στη Σερβία και τάφηκαν στο Βάλιεβο

## Πηγές
* Сто година цркве у Црвици и развој духовног живота у Осату, Цветко Стојкановић, Stefan Co Арсенијевић, Бајина Башта (2009)
* Српски биографски речник (II том, В - Г), Матица српска, Нови Сад 

## Αναφορές
* *Сто година цркве у Црвици и развој духовног живота у Осату*, Цветко Стојкановић, Stefan Co Арсенијевић, Бајина Башта (2009)
* *Живот Нићифора Нинковића*, Београд (1954)
* *Историја српског устанка* (II дио), Лазар Арсенијевић - Баталака, Београд (1899)
* *Братунац и околина у мојим сјећањима*, Удружења добровољаца ослободилачких ратова Србије 1912 - 1920, Београд (1981)

Κατηγορία:Αγωνιστές της Α΄ Σερβικής εξέγερσης
Ντέρμπι του Ρότερνταμ

Το **Ντέρμπι του Ρότερνταμ** είναι η αγωνιστική αντιπαλότητα ανάμεσα στις 3 ομάδες του Ρότερνταμ: την Φέγενορντ, την Σπάρτα Ρότερνταμ και την Εξέλσιορ. Το Ρότερνταμ είναι η μόνη πόλη στην Ολλανδία που φιλοξενεί 3 ομάδες.

Παλιά το ντέρμπι είχε μεγάλη αντιπαλότητα, αλλά τα πρόσφατα χρόνια έχει χάσει την αξία του, λόγω των διαφορετικών κατηγοριών που αγωνίζονται.

## Τα ντέρμπι του Ρότερνταμ ξεχωριστά

### Φέγενορντ - Σπάρτα Ρότερνταμ

Το ντέρμπι: Φέγενορντ-Σπάρτα Ρότερνταμ είναι το πιο ενδιαφέρον ντέρμπι στην πόλη, καθώς είναι οι δύο πιο πετυχημένες ομάδες του Ρότερνταμ έχοντας κατακτήσει το πρωτάθλημα 21 και 6 φορές αντίστοιχα (η Εξέλσιορ έχει κατακτήσει 3 φορές το Εέρστε Ντιβίζιε).

Ο πρώτος αγώνας ανάμεσα στις δύο ομάδες έγινε στις 22 Μαΐου 1922 και ήταν φιλικός. Το σκορ έληξε 4-2 υπέρ της Φέγενορντ. Οι επίσημοι αγώνες μεταξύ στις δύο ομάδες  δεν μπορούσαν να γίνουν γιατί το 1921 η Φέγενορντ προβιβάστηκε στην 1η κατηγορία, ενώ παράλληλα η Σπάρτα υποβιβάστηκε.

Τη σεζόν 1922-1923 πραγματοποιήθηκε ο πρώτος επίσημος αγώνας. Αυτή τη φορά η Σπάρτα πήρε άτυπη ρεβάνς νικώντας την Φέγενορντ με 1-0.

### Φέγενορντ - Εξέλσιορ

Το ντέρμπι: Φέγενορντ-Εξέλσιορ είναι το λιγότερο ενδιαφέρον παιχνίδι του Ρότερνταμ. Οι δύο αυτές ομάδες έχουν υπογράψει σύμβαση συνεργασίας το 1979, η οποία το 1996 επισημοποιήθηκε. Στις 20 Δεκεμβρίου 2008 η σύμβαση διακόπηκε . Όμως μετά από λίγους μήνες ξαναϋπογράφτηκε η σύμβαση. Η Εξέλσιορ τροφοδοτεί την Φέγενορντ με παίκτες από την ακαδημία της και αντίστροφα.

Αν και η ειδική σύμβαση ισχύει για την συνεργασία των δύο συλλόγων, οι οπαδοί της Εξέλσιορ έχουν μεγάλη αντιπαλότητα για την Φέγενορντ .

### Σπάρτα Ρότερνταμ - Εξέλσιορ

Το ντέρμπι Σπάρτα Ρότερνταμ-Εξέλσιορ δεν έχει πολλή αντιπαλότητα, αλλά οι διαφορές στην ιστορία τους είναι μεγάλες. Η Σπάρτα έχει μεγαλύτερη και πιο ένδοξη ιστορία, έχοντας κατακτήσει 6 πρωταθλήματα, ενώ η Εξέλσιορ δεν έχει κατακτήσει ακόμη πρωτάθλημα. Στην Ερεντιβίζιε, τελευταία φορά αγωνίστηκαν στα Play Offs ανόδου/υποβιβασμού όπου η Σπάρτα υποβιβάστηκε. Και οι δύο ομάδες αγωνίζονται στην Εέρστε Ντιβίζιε.

## Παραπομπές


Κατηγορία:Ποδόσφαιρο στην Ολλανδία
Κατηγορία:Ντέρμπι
Κατηγορία:Ρότερνταμ
Εκεί μακριά

Το **Εκεί Μακριά** (*[[σερβικά]] : Tamo daleko*) είναι σερβικό παραδοσιακό τραγούδι του Α΄ παγκοσμίου πολέμου.

Γράφτηκε γύρω στα 1915-16 από άγνωστο Σέρβο στρατιώτη στην Κέρκυρα, μετά από τη βίαιη υποχώρηση του σερβικού στρατού και λαού μέσω της Αλβανίας στην Ελλάδα, ένα γεγονός όπου έμεινε γνωστό στη σερβική ιστορία ως Αλβανικός Γολγοθάς. Το τραγούδι από πολλούς θεωρείται ως εθνικός ύμνος και τραγουδιόταν από κάθε σέρβο στρατιώτη όταν πήγαινε να πολεμήσει για την πατρίδα του. Οι στίχοι μιλούν για ένα συγκεκριμένο χωριό όπου έκαψαν σπίτια κι εκκλησίες, και την υποχώρηση μέσω της Αλβανίας στην οποία χιλιάδες Σέρβοι έχασαν τη ζωή τους.

Κατά τη διάρκεια της ύπαρξης της Σοσιαλιστικής Ομοσπονδιακής Δημοκρατίας της Γιουγκοσλαβίας (1943-1992), το τραγούδι ερμηνεύτηκε κατά χρονική σειρά από τον Dušan Jakšić (1965, Jugoton, χρυσός δίσκος), τον Nikola Vučetin Bata (1977, Diskos), τους Sekstet Skadarlija (1985, Jugodisk), τη στρατιωτική ορχήστρα του Βελιγραδίου "Војни Оркестар Београд" (1988, PGP RTB), τον Saša Petrović (1989, Jugodisk), και τον Predrag Drezgić Presa με την ορχήστρα της Ραδιοτηλεόρασης της Σερβίας "Narodni Orkestar RTS" (1990, PGP RTB).

## Λυρική έκδοση

Зар је морала доћ, та тужна 
несрећна ноћ,кадa си драгане мој,
отишaо у крвави бој.

Ајдемо драга, нeсретно 
живимо ми, јер младост пролази
журно, и живот таj несретни.
јер младост пролази журно, и живот 
таj несретни.

Тамо далеко, далеко крај мора,тамо
је село моје, тамо је љубав моја,
тамо је село моје, тамо је љубав моја.

(ισπανικά)
Allá a lo lejos,  a la orilla del mar,
Allá está mi pueblo, allá está mi amada,
Allá está mi pueblo, allá está mi amada,.

## Έκδοση 2

## Έκδοση 3

## έκδοση 4

## Αναφορές


## Εξωτερικοί σύνδεσμοι
* „Тамо далеко“ у извођењу Колибрија
* Мало познати творац чувене песме „Тамо далеко“ 
Κατηγορία:Ιστορία της Σερβίας κατά την διάρκεια του Α΄ Παγκοσμίου Πολέμου
Κατηγορία:Μουσική στην Κέρκυρα
Κατηγορία:Τραγούδια του 1916
Κατηγορία:Σερβικά τραγούδια
Γιαν Κοψίβα

Ο **Γιαν Κοψίβα** ήταν Τσεχοσλοβάκος προπονητής ποδοσφαίρου της προπολεμικής περιόδου, ο οποίος για πολλά χρόνια εργάστηκε στην Ελλάδα.

## Καριέρα
### Σε συλλογικό επίπεδο
Προερχόμενος από μια ποδοσφαιρική σχολή εκ των κορυφαίων παγκοσμίως την εποχή εκείνη (η Τσεχοσλοβακία τερμάτισε στη δεύτερη θέση στο Μουντιάλ του 1934 στην Ιταλία), αλλά και με προϋπηρεσία στη σπουδαία Μπαρτσελόνα των προπολεμικών χρόνων, εργάστηκε στον Ολυμπιακό σε τρεις διαφορετικές χρονικές περιόδους (1927–1930), (1933–1934) και (1936–1937) και ήταν ο πρώτος ξένος προπονητής που εργάστηκε ποτέ στην ομάδα του Πειραιά. Επίσης ήταν ο προπονητής που οδήγησε τον Εθνικό στην κατάκτηση του Κυπέλλου Ελλάδος το 1933.

### Στην εθνική Ελλάδας
Την περίοδο 1929-1930 βρέθηκε στον πάγκο της εθνικής Ελλάδας και υπήρξε ο προπονητής υπό τις οδηγίες του οποίου σημειώθηκε η πρώτη νίκη στην ιστορία του ελληνικού αντιπροσωπευτικού συγκροτήματος, όταν στις 20 Ιανουαρίου 1930, στα πλαίσια του 1ου Βαλκανικού Κυπέλλου, επικράτησε 2-1 της Γιουγκοσλαβίας στο Γήπεδο Λεωφόρου Αλεξάνδρας. Στους τρεις συνολικά αγώνες που βρέθηκε στην τεχνική ηγεσία της Ελλάδας, είχε απολογισμό μία νίκη, μία ισοπαλία και μία ήττα.

## Παραπομπές


## Πηγές
*Αφιέρωμα στον Γιαν Κοψίβα - Μέρος 1ο
*Αφιέρωμα στον Γιαν Κοψίβα - Μέρος 2ο
*"Αυτή είναι η ιστορία της Εθνικής Ελλάδας και πως φθάσαμε στην Αφρική" (Ανδρέας Μπόμης 2009)
*Οι προπονητές του Θρύλου

Κατηγορία:Τσεχοσλοβάκοι προπονητές ποδοσφαίρου
Κατηγορία:Προπονητές ποδοσφαίρου Ολυμπιακού Πειραιώς
Κατηγορία:Προπονητές ποδοσφαίρου Εθνικής Ελλάδας
Κατηγορία:Προπονητές ποδοσφαίρου Εθνικού Πειραιώς
Ρήλος - Αυλών - Νήσοι

Η  **Ρήλος - Αυλών - Νήσοι** **(ΡΑΝ)** ήταν ελληνική αντιστασιακή οργάνωση που έδρασε επί Κατοχής. Αναφέρεται ως η κυριότερη αντικομμουνιστική αντιστασιακή οργάνωση πόλεως.

## Γενικά στοιχεία

Η ΡΑΝ ήταν αντιστασιακή οργάνωση που ξεκίνησε ως αντιμοναρχική υπό την ηγεσία του στρατηγού Κωνσταντίνου Βεντήρη.  Μετά από τις προτροπές του πολιτικού Γεωργίου Βεντήρη, αδερφού του στρατηγού, και την υπέρ του Έλληνα βασιλιά παρέμβαση του υπουργού Μέσης Ανατολής Λύτελτον σταδιακά μεταστράφηκε έτσι ώστε καλοκαίρι του 1943 να δηλώνει προς τις υπηρεσίες του Καΐρου ότι δεν έχει πολιτικές επιδιώξεις, παράλληλα συνέχιζε να χαρακτηρίζει εντός χώρας ξένο το θεσμό της βασιλείας. Καλοκαίρι του 1944 υποστήριζε την επιστροφή του βασιλιά σε επερχόμενο δημοψήφισμα. Ήταν αλυτρωτική με στόχο την επέκταση της Ελλάδας. Γνωστό μέλος της ΡΑΝ ήταν και ο Κίτσος Μαλτέζος. Τα μέλη της ΡΑΝ στα πανεπιστήμια συμμετείχαν στον Ε.Σ.Α.Σ (Εθνικός Σύνδεσμος Ανωτάτων Σχολών).

## Συνομιλίες με τον Don Stott
Στις 4 Νοεμβρίου 1943, η ΡΑΝ είχε υπογράψει ως μια από οχτώ οργανώσεις συμφωνία που έθετε τις οργανώσεις τους υπό τις διαταγές του Γενικού Στρατηγείου της Μέσης Ανατολής για την εκτέλεση αντιστασιακών πράξεων, ενώ παράλληλα γινόταν σαφής αντιεαμικός υπαινιγμός. Η συνάντηση αυτή έγινε μετά από πρωτοβουλία αυτή του Νεοζηλανδού Ντον Στοτ (Don Stott), συνδέσμου των Βρετανικών υπηρεσιών στην Ελλάδα, και έγινε γνωστή αργότερα ως Υπόθεση Ντοτ Στοτ.

## Προς την Απελευθέρωση
Ο Κωνσταντίνος Βεντήρης μετέβη στη Μέση Ανατολή για να λάβει μέρος στο συνέδριο του Λιβάνου αμέσως μετά έγινε αρχηγός του Γενικού Επιτελείου Στρατού του Ελληνικού στρατού Μέσης Ανατολής. Για αυτό το λόγο ο υπαρχηγός της Ρ.Α.Ν. υποστράτηγος της χωροφυλακής της κυβέρνησης Τσολάκογλου Παναγιώτης Σπηλιωτόπουλος ανέλαβε αρχηγός της Ρ.Α.Ν. στην Αθήνα ο οποίος κατά το τέλος της Κατοχής συγκρότησε τρία συντάγματα από τα μέλη των μη εαμικών οργανώσεων. Το 1ο σύνταγμα από μέλη της οργάνωσης Χ και της Εθνικής Δράσης, το 35ο από μέλη του ΕΔΕΣ Αθηνών και την ΠΕΑΝ και το 20ο από μέλη της Ρ.Α.Ν., Εθνικό Κομιτάτο, Αγωνιζόμενη Ελλάδα, ΕΣΑΣ και ΙΤ ενώ ο εαμικός κόσμος τον κατάγγειλε ως *Γκεσταπίτη*.

## Θύματα της οργάνωσης 1943-1945
Η οργάνωση είχε πολλά θύματα επί κατοχής. Ο ένας ήταν ο Κίτσος Μαλτέζος που τον εκτέλεσε ο ΕΛΑΣ σπουδάζουσας. 73 σκοτώθηκαν από την ΟΠΛΑ ή τον ΕΛΑΣ στα Δεκεμβριανά.

## Περαιτέρω ανάγνωση

* Λυμπεράτος, Μιχάλης Π. «Οι οργανώσεις της Αντίστασης». Στο: *Ιστορία της Ελλάδας του 20ού αιώνα*. Τόμ. 3α: *Β΄ Παγκόσμιος Πόλεμος, Κατοχή, Αντίσταση 1940-1945*. Επιμέλεια: Χρήστος Χατζηιωσήφ, Προκόπης Παπαστράτης. Αθήνα: Βιβλιόραμα, 2007, σ. 53-54.

## Παραπομπές



Κατηγορία:Ελληνικές αντιστασιακές οργανώσεις